Αρθρο 56

1. Αν στο πλαίσιο των γενικών στόχων της Ανωτάτης Αρχής, η εισαγωγή νέων τεχνικών μεθόδων ή νέου εξοπλισμού έχει ως συνέπεια μία εξαιρετικά σημαντική μείωση των αναγκών σε εργατικό δυναμικό στις βιομηχανίες του άνθρακος ή του χάλυβος, η οποία επιφέρει σε μία ή περισσότερες περιοχές ιδιαίτερες δυσχέρειες στην επαναπασχόληση του εργατικού δυναμικού που κατέστη διαθέσιμο, η Ανωτάτη Αρχή, κατόπιν αιτήσεως των ενδιαφερομένων κυβερνήσεων:

α) λαμβάνει την γνώμη της Συμβουλευτικής Επιτροπής·

β) δύναται να διευκολύνει, σύμφωνα με τους τρόπους που προβλέπονται στο άρθρο 54, είτε για τις βιομηχανίες που υπάγονται στην αρμοδιότητά της είτε, μετά σύμφωνη γνώμη του Συμβουλίου, για οποιαδήποτε άλλη βιομηχανία, τη χρηματοδότηση προγραμμάτων που εγκρίνει η ίδια για την δημιουργία νέων και οικονομικώς υγιών δραστηριοτήτων, ικανών να εξασφαλίσουν την παραγωγική επαναπασχόληση του εργατικού δυναμικού που κατέστη διαθέσιμο·

γ) παρέχει μη επιστρεπτέα ενίσχυση για να συμβάλει:

- στην καταβολή αποζημιώσεων που επιτρέπουν στους εργαζομένους να αναμένουν την επαναπρόσληψή τους·

- στην παροχή επιδομάτων για έξοδα επανεγκαταστάσεως στους εργαζομένους·

- στη χρηματοδότηση της επαγγελματικής επανεκπαιδεύσεως των εργαζομένων που αναγκάζονται να αλλάξουν απασχόληση.

Η Ανωτάτη Αρχή εξαρτά τη χορήγηση μη επιστρεπτέας ενισχύσεως εκ της καταβολής από το ενδιαφερόμενο κράτος μιας ειδικής συνεισφοράς τουλάχιστον ίσης προς το ποσό της ενισχύσεως αυτής, εκτός αν το Συμβούλιο με πλειοψηφία δύο τρίτων επιτρέπει παρέκκλιση.

2. (*) Αν ουσιώδεις μεταβολές στους όρους διαθέσεως στις βιομηχανίες άνθρακος ή χάλυβος, που δε συνδέονται άμεσα με τη δημιουργία της κοινής αγοράς, θέτουν ορισμένες επιχειρήσεις στην ανάγκη να παύσουν, να μειώσουν ή να αλλάξουν τη δραστηριότητά τους κατά τρόπο οριστικό, η Ανωτάτη Αρχή, κατόπιν αιτήσεως των ενδιαφερομένων κυβερνήσεων:

(*) Η παράγραφος 2 προστέθηκε κατά τη διαδικασία του άρθρου 95 τρίτη και τέταρτη παράγραφος της παρούσης συνθήκης (Επίσημη Εφημερίδα των Ευρωπαϊκών Κοινοτήτων, αριθ. 33 της 16ης Μαΐου 1960).

α) δύνανται να διευκολύνει, σύμφωνα με τους τρόπους που προβλέπονται στο άρθρο 54, είτε για τις βιομηχανίες που υπάγονται στην αρμοδιότητά της είτε, μετά σύμφωνη γνώμη του Συμβουλίου, για οποιαδήποτε άλλη βιομηχανία, τη χρηματοδότηση προγραμμάτων, που εγκρίνει η ίδια, για τη δημιουργία νέων και οικονομικώς υγιών δραστηριοτήτων ή τη μετατροπή επιχειρήσεων, ικανών να εξασφαλίσουν την παραγωγική επαναπασχόληση του εργατικού δυναμικού που κατέστη διαθέσιμο·

β) δύναται να παρέχει μη επιστρεπτέα ενίσχυση για να συμβάλει:

- στην καταβολή αποζημιώσεων που επιτρέπουν στους εργαζομένους να αναμένουν τη επαναπρόσληψή τους·

- στην εξασφάλιση, με επιδόματα στις επιχειρήσεις, της πληρωμής του προσωπικού τους σε περίπτωση προσωρινής θέσεως σε αργία που επιβάλλει η αλλαγή της δραστηριότητός τους·

- στην παροχή επιδομάτων στους εργαζομένους για έξοδα επανεγκαταστάσεως·

- στη χρηατοδότηση της επαγγελματικής επανεκπαιδεύσεως των εργαζομένων που αναγκάζονται να αλλάξουν απασχόληση.

Η Ανωτάτη Αρχή εξαρτά τη χορήγηση μη επιστρεπτέας ενισχύσεως εκ της καταβολής από το ενδιαφερόμενο κράτος μιας ειδικής συνεισφοράς τουλάχιστον ίσης προς το ποσό της ενισχύσεως αυτής, εκτός αν to Συμβούλιο με πλειοψηφία δύο τρίτων επιτρέψει παρέκκλιση.